Liz Heaston

Athletwraig o'r Unol Daleithiau yw Elizabeth Heaston Thompson (ganwyd 1977). Hi oedd y fenyw gyntaf erioed i sgorio mewn gêm bêl-droed Americanaidd yn y coleg. Roedd hi'n gicwraig i dîm Willamette Bearcats o Brifysgol Willamette, a chyflawnodd hi'r gamp hon ar 18 Hydref 1997. Aeth y tîm ymlaen i gystadlu yn y Gymdeithas Genedlaethol Athletau Rhyng-golegol (NAIA) ar gyfer colegau bychain. Roedd hi hefyd yn amddiffynwraig i dîm pel droed menywod Williamette.  Cafodd ei champau sylw gan y cyfryngau a'r gymuned chwaraeon.

 Bywyd 
Cafodd Heaston ei magu yn Richland, Washington. Cofrestrodd ym Mhrifysgol Willamette ar ôl iddi raddio, lle daeth yn seren y byd pêl-droed ac ennillodd glod anrhydeddus All-Americanaidd ym 1996 a 1997. Yn 1997 ymunodd â'r tîm pêl-droed fel ciciwraig wrth gefn. Hi oedd y fenyw gyntaf i chwarae a sgorio pwyntiau mewn gêm bêl-droed yn y coleg, yn ystod y gêm rhwng Willamette a Choleg Linfield ar 18 Hydref, 1997. Bu'n rhaid i'r chwaraewraig pêl-droed, sy'n mesur 5 troedfedd-5 modfedd ac yn pwyso  120 pwys, ddod ar y cae yn lle Willamette, a chiciodd ddau bwynt ychwanegol wrth i'w thîm ennill 27-0.  O ganlyniad i'w llwyddiant, cafodd hi gyfweliad ar y rhaglenni  The Today Show a CBS This Morning.

Chwaraeodd Heaston ddwy gêm yn ystod ei gyrfa. Cyflawnodd ddau allan o bedwar cynnig am bwyntiau ychwanegol. Mae ei chrys yn cael ei arddangos yn Oriel Anfarwolion Pêl-droed y Coleg.

Y flwyddyn ganlynol chwaraeodd Heaston bêl-droed i dîm Willamette yn unig, a graddiodd gyda gradd mewn bioleg yn 1999. Aeth i ysgol raddedig ym Mhrifysgol Pacific, lle enillodd ddoethuriaeth mewn optometreg ac yno y bu iddi gyfarfod ei gŵr, Trent Thompson. Mae ganddi fab, ac un ferch o'r enw Isabella. Mae hi'n byw yn Richland, Washington, ei thref enedigol, ac yno hefyd y mae swyddfa optometreg ei thad ble mae hi a'i gŵr yn gweithio.

 Gweler hefyd 
 Tonya Butler, y fenyw gyntaf i sgorio gôl maes mewn gêm NCAA
 Sarah Fuller, y fenyw gyntaf i sgorio mewn gêm bêl-droed cynadleddau Power Five
 Katie Hnida, y fenyw gyntaf i sgorio mewn gêm Adran IA
 Ashley Martin, y fenyw gyntaf i sgorio mewn gêm NCAA, a'r gyntaf i sgorio mewn gêm Adran I
 Haley Van Voorhis, y fenyw gyntaf i chwarae safle di-gic mewn gêm NCAA ar unrhyw lefel

 Cyfeiriadau 

Categori:Chwaraewyr pêl-droed Americanaidd yr 20fed ganrif o'r Unol Daleithiau
Categori:Genedigaethau 1977
Categori:Merched yr 21ain ganrif o'r Unol Daleithiau